## Zakon o izmjenama i dopunama Zakona o Fondu Republike Hrvatske za razvoj

### NN 42/1990 (10.10.1990.), Zakon o izmjenama i dopunama Zakona o Fondu Republike Hrvatske za razvoj

# SABOR REPUBLIKE HRVATSKE

Na temelju člana 389. Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o Fondu Republike Hrvatske za razvoj

Proglašava se Zakon o izmjenama i dopunama Zakona o Fondu Republike
Hrvatske za razvoj, koji je Sabor Republike Hrvatske donio na sjednici
Vijeća udruženog rada 5. listopada 1990, Vijeća općina 5. listopada 1990.
i na sjednici Društveno-političkog vijeća 5. listopada 1990. godine.

Klasa: 011-01/90-02/12

Urbroj: 71-90-1

Zagreb, 5. listopada 1990.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama i dopunama Zakona o Fondu Republike Hrvatske za razvoj

Član 1.

U Zakonu o Fondu Republike Hrvatske za razvoj ("Narodne novine",
br.18/90) naziv zakona mijenja se i glasi: "Zakon o Hrvatskom fondu
za razvoj", a u njegovim odredbama riječ "Socijalistička"
ispred riječi "Republika Hrvatska" briše se.

Član 2.

Član 1. mijenja se i glasi: "Za financiranje programa restruktuiranja
postojećih i osnivanje novih poduzeća, financiranje razvojnih programa
i razvoj privredno nedovoljno razvijenih krajeva osniva se Hrvatski fond
za razvoj".

Član 3.

U članu 2. stav 1. mijenja se i glasi: "Hrvatski fond za razvoj
(u daljem tekstu: Fond) je pravna osoba s pravima i obvezama utvrđenim
ovim zakonom, drugim propisima i statutom Fonda".

Član 4.

U članu 3. u stavu 1. u alineji 2. riječi "razdoblju siječanj -
lipanj", brišu se, a alineja 5. mijenja se i glasi: "iz sredstava
Republike koja se osiguravaju po posebnim propisima".

Član 5.

U članu 4. iza riječi "Fonda" riječi "upotrebljava za"
zamjenjuju se riječima "koristi za financiranje razvojnih programa".

Član 6.

U članu 5. riječi "razvojno-sanacijski" zamjenjuje se riječima
"razvojni ili investicijski". Iza riječi "razvoj" briše
se točka i dodaju se riječi "ili poslovne banke ovlaštene od Fonda".

Član 7.

U članu 6. u stavu 3. riječi "razvojne sanacije" zamjenjuju
se riječju "razvoja".

Član 8.

Član 7. mijenja se i glasi: "Organ upravljanja Fonda je Upravni
odbor, koji ima predsjednika i šest članova. Predsjednika i članove Upravnog
odbora imenuje i razrješava Vlada Republike Hrvatske."

Član 9.

U članovima 8, 10, 11. i 12. riječi "Izvršno vijeće Sabora"
zamjenjuju se riječima "Vlada Republike Hrvatske" u odgovarajućem
padežu.

Član 10.

U članu 9. u stavu 1. riječ "Sabor" zamjenjuje se riječju
"Vlada". Stav 2. briše se.

Član 11.

U članovima 10. i 12. u stavu 1. riječ "Savjet" zamjenjuje
se riječima "Upravni odbor" u odgovarajućem padežu.

Član 12.

U članu 12. stav 2. mijenja se i glasi: "Statut Fonda donosi Upravni
odbor uz suglasnost Vlade Republike Hrvatske".

Član 13.

Član 13. briše se.

Član 14.

Član 15. mijenja se i glasi: "Konstituiranjem Fonda, Narodna banka
Hrvatske prenosi na račun Fonda sva sredstva prihoda od kamata koja je
ostvarila na plasmane depozita društveno-političkih zajednica u 1989. i
1990. godini".

Član 15.

U članu 16. zarez iza riječi "Narodnim novinama" zamjenjuje
se točkom, a riječi do kraja brišu se.

Član 16.

Danom stupanja na snagu ovoga zakona prestaje važiti Zakon o Republičkom
fondu za razvoj privredno nedovoljno razvijenih krajeva ("Narodne
novine", br. 17/86), a sredstva, prava i obveze Republičkog fonda
za razvoj privredno nedovoljno razvijenih krajeva preuzima Hrvatski fond
za razvoj. Hrvatski fond za razvoj u skladu sa svojim aktom o organizaciji
i sistematizaciji preuzima radnike stručne službe Republičkog fonda za
razvoj privredno nedovoljno razvijenih krajeva. Udruživanje sredstava za
brži razvoj privredno nedovoljno razvijenih krajeva obavlja se od dana
stupanja na snagu ovoga zakona u skladu i na način utvrđen Samoupravnim
sporazumom o udruživanju sredstava društvene reprodukcije za brži razvoj
privredno nedovoljno razvijenih krajeva SR Hrvatske ("Narodne novine",
br. 9/86) i Zakonom o obaveznom udruživanju dijela sredstava društvene
reprodukcije od 1. travnja 1986. do 31. prosinca 1990. godine za brži razvoj
privredno nedovoljno razvijenih krajeva Socijalističke Republike Hrvatske
("Narodne novine", br. 17/86 i 13/87) u korist računa Hrvatskog
fonda za razvoj".

Član 17.

Ovaj Zakon stupa na snagu osmoga dana nakon objave u "Narodnim
novinama".

Klasa: 423-02/90-02/01

Zagreb, 5. listopada 1990.

SABOR REPUBLIKE HRVATSKE

Predsjednik Vijeća udruženog rada

**Ivan Matija, v. r.**

Predsjednik Vijeća općina

**Slavko Degoricija, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Zakon, NN 42/1990-802